CELEX: 32020R0231
Language: et
Date: 2020-02-18 00:00:00
Title: Nõukogu määrus (EL) 2020/231, 18. veebruar 2020, millega muudetakse määrust (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020

20.2.2020   
               
               
                  ET
               
               
                  Euroopa Liidu Teataja
               
               
                  LI 47/1
               
            
         NÕUKOGU MÄÄRUS (EL) 2020/231,
         18. veebruar 2020,
         millega muudetakse määrust (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 31,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu määrusega (EL) 2018/1977 (1) avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020. Kindlaks on määratud iga tariifikvoodi asjakohane maht, et tagada liidu töötlevale tööstusele piisavad tarned ajavahemikul 2019–2020.
                  
               
                     (2)
                  
                  
                     Määruse (EL) 2018/1977 lisas loetletud tariifikvoodi järjekorranumbri 09.2750 all vastavad kirjeldusele „Kalamari, pestud, puhastatud muudest elunditest ja lihtsalt soolatud või soolvees, kaaviariasendajate tootmiseks“ üksnes CN-koodi ex 0305 20 00 (TARICi kood 35) alla kuuluvad tooted.
                  
               
                     (3)
                  
                  
                     Määrusele (EL) 2018/1977 eelnenud nõukogu määruses (EL) 2015/2265 (2) viidati aga CN-koodile ex 1604 32 00 (TARICi kood 20), mis vastab kirjeldusele „Kalamari, pestud, puhastatud muudest elunditest ja lihtsalt soolatud või soolvees, kaaviariasendajateks töötlemiseks“.
                  
               
                     (4)
                  
                  
                     Kahe määruse lahknevuse tõttu sama järjekorranumbri all esitatud CN-koodi osas tekkisid liidu töötleval tööstusel asjaomaste sätete tõlgendamise raskused ja kadus selge arusaam kahe CN-koodi erinevusest. See selguse puudumine avaldas negatiivset mõju liidu töötlevale tööstusele.
                  
               
                     (5)
                  
                  
                     On asjakohane muuta järjekorranumbri 09.2750 all esitatud tariifikvoodi alla kuuluvat toodete loetelu nii, et ühe aasta jooksul kuuluks sinna ka CN-kood ex 1604 32 00 (TARICi kood 20). Lisaks tuleks lisada joonealune märkus, milles viidatakse kõnealustele CN- ja TARICi koodidele ja ajavahemikule alates 1. jaanuarist kuni 31. detsembrini 2019.
                  
               
                     (6)
                  
                  
                     Määrust (EL) 2018/1977 tuleks seetõttu vastavalt muuta.
                  
               
                     (7)
                  
                  
                     Määrusega (EL) 2018/1977 avatud tariifikvootide kohaldamise aeg esimesel aastal kestab 1. jaanuarist kuni 31. detsembrini 2019. Selleks et tagada ettevõtjate võrdne kohtlemine ja võttes arvesse asjaolu, et järjekorranumbri 09.2752 all esitatud tariifikvoot ei ole veel ammendatud, tuleks käesolevat määrust kohaldada tagasiulatuvalt alates 1. jaanuarist 2019, et kalamarja (valmistootena) kasutavad ettevõtjad saaksid ka edaspidi piiratud aja jooksul püsivalt kohaldada soodsat kvoodi tollimaksumäära. Sellest tulenevalt peaks käesolev määrus jõustuma viivitamata,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2018/1977 lisa kolmandat rida (järjekorranumber 09.2750) muudetakse järgmiselt:
            
                        1)
                     
                     
                        veeru „CN-kood“ kirje asendatakse järgmisega:
                        „ex 0305 20 00
                        ex 1604 32 00“;
                     
                  
                        2)
                     
                     
                        veerus „TARICi kood“ olev kirje asendatakse järgmisega:
                        „35
                        20“;
                     
                  
                        3)
                     
                     
                        veerus „Kirjeldus“ lisatakse sõna „kaaviariasendajad“ järele järgmine joonealune märkus:
                        „TARICi koodi 1604320020 puhul kohaldatakse seda tariifikvooti alates 1. jaanuarist kuni 31. detsembrini 2019.“
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. veebruar 2020
            
               
                  Nõukogu nimel
               
               
                  eesistuja
               
               Z. MARIĆ
            
         
         
            (1)  Nõukogu 11. detsembri 2018. aasta määrus (EL) 2018/1977, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2019–2020 (ELT L 317, 14.12.2018, lk 2).
         
            (2)  Nõukogu 7. detsembri 2015. aasta määrus (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018 (ELT L 322, 8.12.2015, lk 4).